กระทรวงการต่างประเทศ ออกคำแถลง เรื่องนายฮาคีม อัล อาไรบี กับปัญหาระหว่างประเทศออสเตรเลียกับบาห์เรน
กระทรวงการต่างประเทศ ออกคำแถลง เรื่องนายฮาคีม อัล อาไรบี กับปัญหาระหว่างประเทศออสเตรเลียกับบาห์เรน กระทรวงการต่างประเทศ ออกคำแถลง เรื่องนายฮาคีม อัล อาไรบี กับปัญหาระหว่างประเทศออสเตรเลียกับบาห์เรน โดยคำแถลงดังกล่าวมีทั้งหมด 8 ข้อ อาทิ ประเทศไทยไม่รู้จักนายฮาคีม ไม่มีอคติต่อตัวบุคคลและคงไม่ยุ่งเกี่ยวกับการมาไทยจนถูกคุมตัวจับกุมของนายฮาคีม หากไม่ใช่ Interpol ของออสเตรเลียที่ได้แจ้งเตือนเรื่องหมายแดงของนายฮาคีมแต่แรก ซึ่งไทยได้ดำเนินการตามขั้นตอน คือ ให้จับเพื่อส่งเป็นผู้ร้ายข้ามแดนและหากทางการบาห์เรนไม่ได้มีคำร้องขออย่างเป็นทางการจากรัฐบาลให้จับกุมนายฮาคีมและส่งผู้ร้ายข้ามแดนขณะนี้เรื่องได้เข้าสู่กระบวนการศาลแล้ว ในการเดินตามขั้นตอนของกฎหมาย ฝ่ายบริหารไม่สามารถแทรกแซงฝ่ายตุลาการได้ ซึ่งเป็นหลักสากลและเชื่อว่าออสเตรเลียก็ยึดถือหลักการนี้เช่นเดียวกัน จึงขออย่าได้ด่วนสรุปว่าไทยจะส่งตัวนายฮาคีมให้กับบาห์เรน เรื่องนี้ศาลจะพิจารณาตามหลักฐานที่มีอยู่ ซึ่งมีพื้นฐานจากหมายจับ/หมายศาลของบาห์เรน เมื่อเขาหนีความผิดตามกฎหมายของประเทศบาห์เรนมา และบาห์เรนได้ขอให้คุมตัวเมื่อมาไทย พร้อมกับส่งเอกสารหลักฐานทางกฎหมายให้ฝ่ายไทย พนักงานอัยการพิจารณาแล้วเห็นว่าเข้าเกณฑ์ตามกฎหมายที่จะส่งฟ้องต่อศาลได้ จึงดำเนินการต่อไปแล้ว ทั้งนี้ ประชาชนสามารถอ่านรายละเอียดเกี่ยวกับคำแถลงเพิ่มเติมได้ที่เว็บไซต์ของกระทรวงการต่างประเทศ